આપણે જ્યારે માત્ર આપણા મિત્રોને પાર્ટી આપવાની હોય તો બીચવેઅર ડ્રેસ-કોડ એક સારો ઑપ્શન છે. બીચવેઅર ડ્રેસ-કોડનું નામ આવતાં જ પહેલાં મનમાં સ્વિમસૂટ આવે. અમુક લોકોને એ ફાવે છે તો અમુક લોકો એને કૅરી નથી કરી શકતા. એટલે બીચવેઅરમાં તમે બીજું શું પહેરી શકો છો? ચાર્મી શાહ કહે છે, ‘જે મહિલાઓને બીચવેઅરમાં સ્વિમસૂટ ન પહેરવો હોય એ મહિલાઓ માટે બીચવેઅરનો નવો ટ્રેન્ડ નીકળ્યો છે જેમાં આગળથી તમારું ટૉપ ક્રૉપ ટૉપ જેવું હોય અને પાછળ એ ફ્લોઇંગ હોય અને એટલું લાંબું હોય જે તમારા પગ સુધી આવતું હોય. એટલે તમે ચાલો તો એ જમીન પર ઘસડાતું હોય. આ ડ્રેસ બીચવેઅરમાં તમને હૉટ ઍન્ડ સેક્સી લુક આપે છે. એની નીચે તમે શૉર્ટ્સ પહેરી શકો છો. એ સિવાય તમે ટ્રાન્સપરન્ટ શર્ટ અને અંદર ટuુબ અથવા સ્વિમસૂટની ઉપર પણ પહેરી શકો છો. ઍક્સેસરીઝમાં ઍન્કલેટ સ્માર્ટ લાગશે. એ સાથે ગળામાં લાંબી માળા અને હાથમાં બહુબધાં બ્રેસલેટ તમને કૂલ લુક આપે છે. પગમાં સ્લિપર વધારે સારાં લાગશે.’